ПО ДЕЙСТВИТЕЛЕН СЛУЧАЙ
ПЪРВО НИВО
Дами и господа...
ДОБРЕ ДОШЛИ В ЛАС ВЕГАС
Вече сте се изхитрили да пропуснете казината,
където шансът не е на ваша страна,
и сте дошли на място, където няма да губите.
Бъдещето е в технологиите, водещи са видеоигрите.
БУЛЕТПРУФ СОФТУЕР
Бъдете сред първите, видели най-новия хит.
ИГРАЧ 1 ХЕНК РОДЖЪРС
Пробвайте "Гоу", любимата игра на цяла Азия.
Разпространява се навсякъде, освен в Япония.
Как сте?
"Гоу"! "Гоу"! Ще играете ли? Като шаха е.
Но безкрайно по-трудно.
"Гоу" не се разви по план. Дори продавачката не прояви интерес.
Знам колко оправдания чуват всекидневно банковите мениджъри.
Но това не е оправдание, а възможност.
Може дори да се окаже, че тази лека спънка е била късмет.
- Да. - Трейси!
Трейси! Какво правиш?
Поканих младата дама, за да видим как женската публика възприема играта.
Ясно.
Плащам ти да продаваш моята игра, не да играеш чужди.
Я се успокой. Тази е яка.
- Как се казва? - "Тетрис".
"Тетрис".
Не разбирам.
Името е комбинация от гръцката дума за четири "тетра" -
всички части на играта са варианти на четворката - и "тенис".
- "Тенис" ли? - "Тенис".
Явно руският изобретател си пада по тенис.
Хенк, пробвай я.
Кодът на "Паскал" ли е, или на "С"?
Патентован език е.
Харесва ли ти?
Не бях виждал такава красота.
Това вече съм го чувал.
Няма нищо общо с "Гоу", съвсем друга класа е.
- И това съм го чувал. - Добре, ясно.
Играх на "Тетрис" пет минути.
И още сънувам падащи фигури.
Тази игра е не само пристрастяваща.
Завладяваща е.
Истинска поезия - математика и изкуство във вълшебна хармония.
Идеалната игра.
Защо ми казваш всичко това?
Имате ли лиценз за играта?
"Мирърсофт" държи пълните права за всички платформи по цял свят.
Япония влиза ли?
Пред теб е притежателят на лиценза на "Тетрис" в Япония за компютри...
...конзоли...
и аркади.
Това майтап ли е?
Взел си парите, които дължиш на банката за провалилата се игра...
- ...и с тях си купил друга игра? - Да.
Но този път е различно, Еди.
"Тетрис" вече е хит.
- Къде? - В Русия.
СССР
Хенк, в Русия няма бизнес с видеоигри.
Знам.
Моля те, нека довърша.
ИГРАЧ 2
Всичко започва от човек на име Алексей Леонидович Пажитнов
преди четири години.
По онова време той е щатен програмист
към Изчислителния център на СССР.
Нощем обаче разработва игри като хоби.
Компютърът му, допотопният съветски боклук "Електроника 60",
дори не разполага с видеокарта.
Падащите фигури са събрани квадратни скоби.
Алексей и негови колеги успяват да пригодят играта за "Ай Би Ем".
Цветни графики,
осембитов звук и флопидискове, които хората копират и споделят безплатно.
Разпространява се като горски пожар.
Но говорим за Съветския съюз, нали?
Нищо не става лесно.
Нужен е предприемач да осребри идеята.
Кой е той?
Ти ли?
За бога, не! Не съм чак толкова луд.
Робърт Щайн.
ИГРАЧ 3
РОБЪРТ ЩАЙН "АНДРОМЕДА СОФТУЕР"
Преди две години.
Добре дошли в Будапеща, г-н Щайн.
Човек оркестър, живеещ в Лондон
и обикалящ Източна Европа в търсене на лицензирани игри,
които да продаде с печалба на Запад.
Скучна е.
Какво е това?
Не е наша игра.
МОСКОВСКИ ИЗЧИСЛИТЕЛЕН ЦЕНТЪР
РОБЪРТ ЩАЙН
Този кретен Щайн все пише ли, пише - хартия не остана.
Какво пише?
Иска да лицензира играта ми.
Възможно ли е?
Трябва да питаме началството в "Елорг".
Става. Пращай факса.
ДО ЩАЙН, 10 000 ДОЛАРА
Руснаците подписали с Щайн
и той отишъл на среща с Робърт Максуел в Лондон.
ИГРАЧ 4
РОБЪРТ МАКСУЕЛ "МИРЪРСОФТ"
Преди година.
Г-н Щайн, приятно ми е. Робърт Максуел.
Приятно ми е.
Известният Робърт Максуел?
- Медийният магнат? - Единствен и неповторим.
Ние, банкерите, обичаме да работим с такива бизнесмени.
Максуел плаща дълговете си.
Той ли е дистрибуторът?
Почти.
Това е синът ми.
Мога и сам да се представя.
ИГРАЧ 5
КЕВИН МАКСУЕЛ СИН
Кевин Максуел, управител в "Мирърсофт".
Приятно ми е, Кевин.
За вас съм г-н Максуел, господине.
Господа, мисля, че имаме повод за празник.
Кевин.
Първата компютърна игра, минала отвъд Желязната завеса.
Старият ми приятел Михаил Горбачов ще бъде горд.
Ще започнем с лиценз за компютърни игри,
после - за видеоигри, аркадни и настолни игри, за всичко.
Продължавай.
Чудесно. Няма да повярваш къде бях вчера.
ВЧЕРА
НИНТЕНДО
Аз съм Хенк Роджърс от "Булетпруф".
Имам среща с Хироши Ямаучи, вашия управител.
Роджърс?
Няма ви в списъка.
Добре.
Разбирам.
Благодаря ви.
Може ли да ползвам тоалетната ви?
- Вляво? - Да.
Добре, благодаря ви.
Здравейте. Имам среща с г-н Ямаучи и...
Г-н Роджърс, нарушавате реда. Г-н Ямаучи е извън града.
Не е. Видях го сутринта и колата му е отвън.
Не, не.
- Кой е този? - Здравейте.
Хенк Роджърс от "Булетпруф Софтуер".
ТЕТРИС
Не е зле.
Наистина ли?
Ще откупим правата за 500 000.
Петстотин бона?
Хенк, ще ти налея едно.
Отказах.
Какво си направил?
Да не си откачил?
Имам по-мащабни планове, Еди.
Затова съм дошъл.
Аз ще произведа играта и ще поема разходите.
Сами произвеждам игрите си, не ползваме външни партньори.
Рядко ви се случва, да.
Но все пак правите изключения.
Защото и двамата знаем отлично, че партньорите ни правят велики.
Затова Марио има Луиджи.
Затова Зелда има Линк.
Затова Майк Тайсън има партньор, на когото раздава тупаници в "Пънч Аут".
Да.
Искаме 200 000 касети.
- Искаш два милиона долара? - Не.
За миг се притесних.
Искам чек за три милиона.
Това ли е по същество? Искаш от мен чек?
И как милионите станаха три?
Трябват ми два милиона за касетите на "Нинтендо"...
КОНЗОЛА
...и един - за аркадни машини.
Имам лиценз и за аркаден "Тетрис".
ПУСНЕТЕ МОНЕТА
С аркадните игри парите се въртят бързо.
Това устройва и двама ни.
Такава възможност не се изпуска, Еди.
"Нинтендо" ме направи партньор.
"Нинтендо"! Това е гаранция за забогатяване.
- Сигурен ли си? - Да! Напълно.
- Ще ти вдигна лихвата. - Добре.
- Къщата ти ще е гаранцията. - Добре!
- Пропуснеш ли и една вноска, става наша. - Добре.
Няма ли да го обсъдиш с жена си?
Акеми е финансов директор в компанията ни.
Няма да възрази.
ТОКИО
СПОРАЗУМЕНИЕ ЗА ИПОТЕКА
Обеща друго, Хенк.
Така е, но знаеш, че банкерите нямат въображение.
Пионерите залагат всичко, за да успеят.
Не буквално.
Заслушай се.
Някога имало ли е такава тишина в дома ни?
Мая?
Какво ще кажеш?
Велика е! Наша ли е?
Ще успеем.
Обещавам.
Ще изпълниш ли това обещание?
Ако успеем, ние ще дърпаме конците.
Затова, да...
Ще го изпълня.
НИВО 2
БУЛЕТПРУФ СОФТУЕР
Йоши.
Ицуко.
Чуйте.
Вече сме големи неудачници!
Вече сме големи производители!
МОСКВА
От долу нагоре.
Хайде, опитайте. От долу нагоре.
Тенис през зимата.
Впечатлен съм.
Валентин Трифонов, Централен комитет на Комунистическата партия.
Исках да се запозная с човека, заради когото СССР едва не се разпадна.
Моля?
Вашата игра.
Държавните служители из целия Съюз я играеха с часове.
И не работеха.
Наложи се да създадем програма, за да я блокираме в компютрите.
Разбрах, че сте продали правата за играта на Запад.
Имате ли вече печалба?
Трудно ми е да повярвам, че такава популярна игра не се продава.
Някой лъже.
Татко, ще играем ли?
Чакай малко.
Извинете за прекъсването.
Още веднъж - браво.
Заслужавате поздравления.
- Хенк на телефона. - Г-н Роджърс?
Кевин Максуел, управител на "Мирърсофт".
Здравей, Кевин.
За вас съм г-н Максуел, господине.
Разбрах, че сте получили лиценз за видео и аркаден "Тетрис" за Япония.
Така е.
Вече дадохме лиценза за аркадите на "Сега" в Япония.
Какво? Кога?
- Сключих сделка с вашия човек във Вегас. - Нямам време за подробности.
Но аз платих за аркадите. Подписахме договор.
Не, не. Подписали сте вие, аз още не съм.
- Затова звъня. - По дяволите, Кевин!
Не, за вас съм г-н Максуел.
По дяволите, г-н Максуел!
Ще ме доведеш до фалит.
Искате ли лиценза за компютри и видеоигри?
Да.
Знаех си.
Загубихме правата за аркадите.
Хиро-сан, преустановете работата по прототипа.
Не се тревожете.
Държим правата за видеоигрите.
Хенк има важна среща с "Нинтендо". Ще намерим решение.
Честито, г-н Ямаучи.
Реших да ви подаря един "Тетрис", преди да се е изчерпал.
Благодаря.
Като в "Супер Марио" - тичате си щастливо, всичко е супер,
но изведнъж изскача цвете пираня и бълва огън към вас.
Ямаучи-сан, Кевин Максуел извади такова цвете срещу нас.
Отряза ми правата за аркадите.
Няма да оцелея без спасителна гъба.
Ще ми отпуснете ли аванс по бъдещите ми плащания от "Нинтендо"?
Г-н Ямаучи ви кани на среща с колегите му в Сиатъл.
Може да успеем да ви помогнем.
- Наздраве. - Наздраве.
ТОКИО
Деца!
Да подредим стаята, преди мама да се прибере. Да!
Училищният концерт е другия месец и...
Получих песента, която ще изпълня, и ще се упражнявам.
Трябва да ми помогнеш.
Съжалявам.
Татко трябва да се подготви за командировка.
Но нямам търпение да те видя на сцената.
Отивам да си събера багажа. Деца, подреждайте!
НИНТЕНДО
СИАТЪЛ
Светая светих.
Аз съм Хенк Роджърс от "Булетпруф Софтуер".
За мен е чест да бъда тук.
Минору Аракава, президент на "Нинтендо Америка".
- Знам. - Самият Хенк Роджърс.
Добре дошъл в Сиатъл. Хауард Линкълн - вицепрезидент и шеф на правния отдел.
Имаш репутация на каубой.
Подпиши тук.
Споразумение за поверителност? Защо?
Защото само десет души са виждали това, което ще ти покажем,
и, ако трябва да бъда честен, не ти вярваме.
Осембитова графика?
Да, и съвсем нов процесор "Шарп" на 4,19 мегахерца,
с осем килобайта оперативна памет.
Впечатлен съм.
Без цветен дисплей?
Ще са нужни осем, а не четири батерии. Скъпо е.
С този батериите издържат по 30 часа. И всичко това за 89 долара.
Как се нарича?
"Гейм Бой".
Хайде, пробвай го.
Ще го пуснем през юни. Искаме партньорите ни да търсят нови игри.
С "Марио" ли ще го пуснете?
Да, запазената ни марка.
Програмирана е на "С", нали?
Колко пиксела?
160 на 144. Защо питаш?
Не е идеална, но ще добиете представа.
Господа, ако искате да продадете около 200 000 бройки на деца,
пуснете я с "Марио".
Но ако искате да продадете милиони "Гейм Бой" на всякакви хора -
млади и стари, по целия свят -
комбинирайте я с "Тетрис".
Ще ни уредиш ли правата?
ЛОНДОН
ДЕЙЛИ МИРЪР СЪНДЕЙ МИРЪР
Здравейте.
Казвам се Хенк Роджърс. Търся Кевин Максуел.
- Имате ли уговорена среща? - Не. Искам да го изненадам.
- Правя всичко по силите си. - Не го казвай. Не е вярно.
Не е... По скалата от едно до сто
правиш по-малко от нула, което е едно нищо!
Руснаците не са глупаци.
Знаят, че "Тетрис" се продава.
Отказват да преговаряме за правата за аркадите,
докато не им изплатя възнаграждението от компютърните игри.
А аз чакам вие да ми платите.
- Хенк Роджърс за Кевин Максуел. - Какво търси той тук?
- Покани го. - Защо?
- Аз ще си вървя. - Седни.
Ние сме един екип. Ясно ли е?
Г-н Роджърс, каква приятна изненада.
Робърт Максуел, председател на "Мирър Груп".
Здравейте.
- Ако ви прекъсвам, ще... - Ни най-малко. Точно обсъждахме "Тетрис".
Това са Робърт Щайн от "Андромеда" и синът ми...
Мога и сам да се представя, татко. Благодаря.
Кевин Максуел. Управител в "Мирърсофт".
Знам, говорихме по телефона. Продадохте аркадите ми на "Сега".
Проблемът се е решил сам, нали?
Преди да съм забравил - това е за руснаците, по договор.
Запис на японския "Тетрис".
Благодаря ви много за личната доставка, г-н Роджърс,
но трябваше да я изпратите по пощата.
Да, но нямаше да мога да говоря с вас за джобния "Тетрис".
Джобен ли?
Не разбрах кой има правата за него.
Вие ли?
Несъмнено.
Да.
Г-н Щайн притежава всички лицензи за цял свят.
За аркади, видео, компютърни и джобни игри.
- Получаваме лицензите си от него. - Чудесно.
Тогава искам да откупя правата за цял свят за джобния "Тетрис". Днес.
"Нинтендо" няма джобни устройства.
Защо да стъпват на пазара...
Не мога да коментирам, но ме изпратиха с щедро предложение.
Ще го обсъдим, Хенк.
Остави на мен, татко.
Ще го обсъдим, г-н Роджърс.
Още не съм го обявил.
Да.
Приятен престой в Лондон.
До нови срещи.
Свободен сте, г-н Щайн.
И не се връщайте без подписани договори,
включително за джобен "Тетрис", нали?
- Трябва да платим на руснаците. - За тях парите не са важни, сине.
Държат на лоялността.
С Горбачов сме приятели.
Издаваме мемоарите му. Лоялни сме.
Да, татко, обади се счетоводителят.
Каза, че от пенсионния фонд липсват няколко милиона паунда.
Да, наложи се да прехвърлим авоари за годишния отчет.
- Счетоводен трик. - Да не се тревожа?
Недей.
Но "Тетрис" ни е нужен, ясно?
Г-н Щайн.
Моля ви, почакайте.
- Какво се случи в офиса? - Сложно е.
Нямате ли лиценз за джобния?
Не казах това, а че е сложно.
- Или го имате, или не. Кое му е сложното? - Били ли сте в Москва?
Преговаряли ли сте с руснаците?
Знаете ли какво е да сте в държава, където всички ви следят?
Не. Затова не ми казвайте кое е сложно и кое не е.
Ще ви платя 25 000 долара за правата на джобната игра.
Май не беше сложно.
ТОКИО
- Ало? - Обажда се Хауард Линкълн от "Нинтендо".
Чух, че Робърт Щайн
продава джобния "Тетрис" на "Атари" за 100 000 долара.
- Какво? - Да, на "Атари".
Знаеш колко мразим тези копелета.
Но сега вероятно имат джобно устройство с нашата игра.
- Платих на Щайн, за да получа лиценза. - Какво става?
Да не би Щайн да те прескача, за да се договаря сам?
Ако е така, не прескача само мен.
АНДРОМЕДА РОБЪРТ ЩАЙН
Продавате джобния "Тетрис" на "Атари" зад гърба ми?
- Кевин, добре дошъл! - Не ме наричай Кевин! Не сме приятели.
Работиш единствено с "Мирърсофт". Забрави ли договора ни?
Договорът, който ми осигурява приходи от продажбите на "Тетрис" ли?
Засега нямам такива.
Добре! Добре.
Още не съм получил правата за джобния, но... Дай ми време.
Не, ще преговарям директно с руснаците.
Приключвам с теб.
Приключваш?
Приключвам.
Зарежи. Отивам в Москва.
Чакай малко. Не може просто да идеш в СССР.
Нужни са бизнес виза, щателно проучване. Отнема месеци.
Тогава ще отида с туристическа.
Ще излъжеш? Това е измама. Може да те затворят.
Ще поема този риск.
Кого ще търсиш?
Компания, наречена "Елорг".
В СССР няма компании. "Елорг" вероятно е КГБ.
- Искате ли играта, или не? - Разбира се.
Но отиваш в комунистическа страна,
която смята Америка за враг номер едно.
Там не можем да те защитим.
Да, добре.
Къде отиваш, тате?
МОСКВА
НИВО 3
- Датчанин ли сте? - Не, холандец съм.
Говорите като американец.
Израснах в Ню Йорк, но съм холандец.
И живея в Япония.
РОДЖЪРС - ХЕНК
- Преводач? - Не, благодаря.
Здравейте.
Хенк Роджърс. Имам резервация.
Дали знаете къде се намира "Елорг"?
Или "Електроноргтехника" - държавна организация.
Държавна? Не.
Не знаете или няма да ми кажете...
Имаме нов гост.
"Елорг". Телефонен номер?
- Преводни услуги? - Не, благодаря.
- Преводач? - Благодаря.
Такси!
Рибата и месото свършиха!
Моля те.
Все нещо ти е останало. Семейството ми гладува.
Имам пари.
- Вземете. - Не, и ти имаш семейство.
Моля ви. Не се тревожете за мен.
Благодаря.
Поздрави!
Подкрепление?
Моля?
"Подкрепление" - съществително. Съдействие в трудна ситуация.
Синоним на "помощ".
Саша - преводач.
Чест е да се запознаем.
Любител ли сте на историята?
Може да разгледаме Седемте сестри - сталинските палати за пролетариата.
Или изкуство? Може да идем в Пушкинския музей.
Всъщност трябва да отида в "Елорг".
Мислех, че сте дошли на почивка.
Значи сте чували "Елорг"?
Г-н Роджърс, тук не е Америка.
Влизането без покана в държавна институция е незаконно.
Саша, не пропътувах 8000 км, за да спра пред една врата.
Документите.
- Николай Евгениевич. - Да?
Вас търсят.
Кажете.
Здравейте, аз съм Хенк Роджърс.
От "Булетпруф Софтуер".
Аз пуснах "Тетрис" в Япония във вариант на видеоигра.
Идвам за лиценза на джобния формат за цял свят.
Какво е това?
Откъде е?
Извинете, но не говоря...
Момент.
Извинявай, но много ми трябваш.
Не се притеснявай.
Това е Саша, преводачката ми.
Здравейте. Казвам се Саша. Преводач съм.
Добре.
Аз съм Хенк Роджърс.
Пуснах "Тетрис" за "Нинтендо" в Япония.
Пита какво е "Нинтендо".
Много смешно.
"Нинтендо" е най-популярната конзола за видеоигри.
"Елорг" не е продавал правата за видеоиграта "Тетрис".
Само за компютърната версия.
Не може да е вярно.
"Елорг" е отстъпил правата на Робърт Щайн в "Андромеда".
Тя - на "Мирърсофт".
А представител на "Мирърсофт" във Вегас - на "Булетпруф Софтуер".
А това съм аз.
Дадох я на "Мирърсофт" да ви я пратят.
Отрича да е получил касета.
Казва, че това е нелегално копие.
Трябва да се изпарим.
- Мисли, че съм откраднал "Тетрис"? - Потвърждавам.
Кажи му, че съм инвестирал в тази игра живота си и всичко, което имам.
В грешка е.
Съветвам ви веднага да напуснете
или, в качеството си на чужд гражданин,
ще бъдете изпратен в затвора.
Не е в грешка.
Само това ли каза?
Да.
Добре. Кажи му, че ще оправя всичко.
Ще уточним за конзолата...
След това ще обсъдим джобния вариант.
Да дойдем пак утре в 9 ч.
- Но те предупреждавам... - Страхотно. Благодаря.
Благодаря.
Вие ще... Добре.
Благодаря.
Трябва ми международна линия.
В Съветския съюз няма такива телефони.
Трябва да се обадя вкъщи.
Не разбираш.
Убедих жена ми да заложим дома си, за да купя правата за играта,
а сега ми казват, че ги нямам.
Ако не наредя нещата, лошо ми се пише.
В хотела ти има телефон.
Чудесно. Отиваме.
Но ще чакаш на опашка. От нашата велика нация излизат само няколко линии.
Колко ще чакам?
Между осем часа и седмица.
Какво?
В хотела не може да няма факс.
Факс и телекс има само в държавни институции.
Г-н Роджърс, да поговорим.
Моля.
Знаеш ли кой съм аз?
Досещам се.
Хубаво.
Преводачката ти сигурно ти е казала,
че чужденци не може да влизат в държавни институции без покана.
Отивай си.
Разбра ли ме?
Г-н Максуел. Аз съм Валентин Трифонов,
от ЦК на КПСС, Външнотърговски отдел.
Добре дошли в Русия.
Татко каза да очаквам Горбачов.
Вие не сте Горбачов.
А вие не сте баща ви.
За "Тетрис" ли идвате?
Да видим какво можем да уредим.
Добро утро, Саша.
Има ли някаква вероятност да размислиш?
Никаква.
Готов ли си?
Това е Алексей Пажитнов, разработчикът на "Тетрис".
- Сериозно? - Г-н Роджърс...
Г-н Беликов иска да отбележи, че ти няма доверие.
И че си... Извинявай, не го казвам аз. Ти си лъжец и крадец.
И не мога да готвя.
Пошегувах се.
- Не мисля, че го разбра. - Личи му.
Продължете, др. Беликов.
- Извинете, но вие кой сте? - Моля, седнете.
Най-важният въпрос е кой сте вие, Хенк Роджърс.
Тук сте с туристическа виза, а не сте турист.
Престъпление.
На вашия "Тетрис" пише, че имате лиценз, но нямате.
Още едно престъпление.
Ето какво си мисля.
Ако си заминете още днес и преустановите производството на "Тетрис", ще ви простим.
Останете ли, ще си понесете последствията.
Няма да си тръгна без договор.
Съжалявам.
Съдът няма да приеме извинението ви, г-н Роджърс.
Др. Беликов...
Алексей.
Искам да знаеш, че играта ти е гениална.
Благодаря. Говоря английски.
Имам много въпроси за нея.
Но първо искам да знаеш, че когато изясня това недоразумение
и получа права за джобния формат,
ще те направя милионер.
- Г-н Роджърс. - Наричай ме Хенк.
Г-н Роджърс, нямам право да получавам пари за играта си.
Те престъпление.
Не.
Това е комунизъм.
Ако този идиот е крадец, вкарайте го в затвора.
Има ли други купувачи?
Дръжте ги разделени.
Ще победим капиталистите в собствената им игра.
Ако бях крадец, щях ли да дойда в Москва да се фукам с играта си?
Искаш правата за джобния.
Но ако бях откраднал лицензите за аркадите и видеоигрите,
защо да не открадна и за джобния формат?
Г-н Беликов пита защо споменахте лиценза за аркадите.
Откупих правата за аркадите за Япония,
но после разбрах, че "Мирърсофт" ги е продал на "Сега".
Спрете.
"Елорг" никога не е давал лиценз за аркадите.
Чакайте малко.
Значи единствената версия с отдаден лиценз е компютърната?
Може ли да видя договора?
Моля ви, ще ми помогне да се ориентирам.
Не знам наясно ли сте...
Щайн и "Мирърсофт" продават
видео и аркаден "Тетрис" в цял свят.
Г-н Беликов?
Аз съм Робърт Щайн.
Дошъл съм да сключим договор за аркади и джобен формат.
Моля ви, изчакайте.
Какво?
Г-н Беликов. Благодаря ви, че ме приехте.
Г-н Беликов пита какво е това.
Предполагам, че е "Тетрис" за "Нинтендо" в Япония.
Дошъл съм за джобния формат, а не за видеоиграта.
Дали ли сте права за продажба на "Тетрис" на Хенк Роджърс?
Управлявам водеща медийна компания в Европа.
Нямам време за текущи проблеми.
Казвате, че не сте виждали тази игра?
Не, казвам да минем към целта на срещата.
- Дали е пиратско копие? - Не знам. Възможно е.
Да поговорим за джобния "Тетрис".
- Утре, благодаря ви. - Да.
Шибани комунисти.
Прочетох договора и съм съгласен с вас.
Не сте продали умишлено правата за видеоиграта на Робърт Щайн.
Ето какъв е проблемът...
Това е "Нинтендо".
А това е персонален компютър.
Каква е разликата?
"Нинтендо" няма клавиатура.
Няма клавиатура...
Говорите английски?
Разбира се.
Съжалявам. Робърт Щайн ви е измамил.
Но от правна гледна точка
не е откраднал от вас, което означава, че и аз не съм ви обрал.
Дефинирайте "компютър", за да задържите правата за видеоиграта.
Ами аркадите?
В договора не пише нищо за тях.
ПУСНЕТЕ МОНЕТА
Щайн определено е откраднал този лиценз.
Колко струва?
150 000 долара.
Къде тича през две минути?
Г-н Беликов.
Не!
Алексей, запознанството ни не започна добре.
Каня те на вечеря.
Г-н Роджърс, не се продавам.
Дефиницията за персонален компютър в 40-и параграф по-точна ли е?
"Персоналните компютри включват процесор, монитор, дисково устройство и клавиатура."
- По-точно е. - Клавиатура.
Но Щайн е подписал преди години. Какъв е смисълът?
Няма нужда да ми благодарите.
Добре.
Какво става?
Какво е това?
Нов договор.
150 000 долара за правата за аркадите?
Кой ви даде тази цифра?
Кой даде право на "Сега" да продава аркади "Тетрис" в Япония?
Ако...
Ако подпиша този договор, ще обсъдим ли лиценза за джобния формат?
Нужна ми е една вечер, за да прочета договора.
Каза, че приключихме за днес.
Не сме говорили за джобния.
Каза, че ще го обсъдим детайлно утре.
Добре.
Алексей.
Да те закарам ли?
Имам кола.
Тогава ще ме закараш ли ти?
Откъде си?
От Холандия, но израснах в Ню Йорк.
Родителите ми бяха холандци с еврейска и индонезийска жилка.
На практика съм Еди ван Хален.
Не ми е до празни приказки.
Колкото и да не ти се вярва, искам да те опозная.
Ако не като бизнес партньор, то като фен.
Ела на вечеря в хотела ми.
Не.
Тогава аз да дойда у вас?
Приемането на чужденци в домовете ни е престъпление.
Така че...
Обади ми се.
Чудесно.
Благодаря, че ме докара.
- Познай колко трая срещата. - Две минути и три секунди.
Липсват ви добри маниери, господине.
Казвате, че не сте виждали тази игра?
Казвам да минем...
Шпионирате ли ме?
Негодник!
Внимавай, Кевин.
Да се поразходим навън.
"РОСТОВСКИЙ ПЕРЕУЛОК" 6, АП. 802, 19 Ч. ДНЕС
Какво предлагаш за "Тетрис"?
Права за издаване на енциклопедия...
Не. Колко пари?
Правата струват два милиона долара. Сделката е честна.
По-скоро е кон за кокошка.
Моля?
В шибаната Русия сме. На вас не ви пука за пари.
- Откъде сте, г-н Максуел? - Какво значение има?
Аз съм от Ставрополски край.
Родителите ми бяха колхозници, наемаха земя.
Работеха в държавно стопанство по 18 ч. на ден.
Държавата прибираше всичко.
На крехка възраст разбрах, че ако искам да успея в това общество,
ще ми е нужно това, само това.
И за разлика от вас, никой не ми е помогнал да стигна дотук.
Спестете ми болшевишките глупости.
Комунизмът умира.
Скоро ще остана без работа.
И аз, също като вас, искам да се възползвам максимално.
Подкуп ли искате?
Това ли е?
Не, не. Управлявам честен бизнес.
Никой не става милиардер по честен път, г-н Максуел.
Не става и в комбина с подкупни политици.
Ако си търсите пионка, вървете по дяволите.
Приятен ден.
100 000 щатски долара, когато получа договора.
Не.
Не искам това.
Борис.
Преустанови записа.
800 000.
Половината в аванс, в швейцарска банка.
300 000 долара, когато получа лиценза за джобния "Тетрис".
Ще говоря и с г-н Роджърс.
Хенк Роджърс няма пари.
Представител е на "Нинтендо", а то не дава подкупи.
А Робърт Щайн е прекалено стиснат. Не ме заплашвай с него.
400 000.
Последно предложение.
Така да бъде.
И, г-н Трифонов?
Кевин не бива да знае за този разговор.
Защо рискуваме? Знаеш какво се случи с баща ти.
Можеш ли да откажеш на американец?
Невъзможно е.
Здравей.
Здрасти.
Това е Мая, на десет години.
Джули е на осем.
Майкъл е на шест.
Лео е на три.
А това е жена ми Акеми.
Запознахме се в колежа в Хавай.
Влюбих се в нея и заминахме заедно за Токио.
Живял си на много места.
Да, така излиза.
Ами ти?
Живял съм само тук.
В Москва?
В този апартамент.
Хенк, как ти се струва Москва?
Честно ли?
Странна.
Трудно е веднага да обикнеш Русия.
Тя е студена и мрачна отвън, също като нашата литература.
Но и романтична, и вдъхновяваща.
Вече никой не вижда тази й страна.
Как попадна на "Тетрис", Хенк?
Бях на Изложението по електроника във Вегас, продавах своя игра.
Видях играта на съпруга ти...
- И я открадна. - Нина.
Не, няма проблем.
Голяма компания ме измами с лиценза.
Дойдох да изясня случилото се.
Защото "Тетрис"...
Играта си струва.
Глупав е, но е честен.
Дизайнер на игри ли си, Хенк?
И програмист.
Но напоследък се занимавам основно с продажби.
"Паскал" или асемблерен език?
Щях да ти задам същия въпрос.
Харесвам "Паскал".
Пробвам с асемблерния.
- Никога не подценявай... - ...силата на "Бейсик".
Тръпки ме побиха.
Това ли е?
Оригиналът?
Невероятно.
Може ли да поиграя?
Да.
Винаги съм се чудел защо двете линии не изчезват едновременно.
Защото...
Не съм се сетил.
Да позволим до четири реда да изчезват заедно.
Ние ли?
Какво?
Да.
Опитай. Нищо не губиш.
- Хенк? - Добре.
На горните нива точките са повече.
Извинявай.
Близо сме. Но ни е нужно нещо повече.
Животът е труден и се радваме на малките победи.
Бях забравил колко е забавно.
Какво?
Върви.
- Тихо. Върви. - Какво...
- Не говори. - Какъв е...
Тихо!
Добър вечер. Да ви се намира сол?
Сол ли?
Съседката.
Альоша, моля те!
- Какво... - Трябва да си вървиш.
Добре.
- Ако дойдеш с мен. - Какво?
Да излезем, но не в туристически бар. Покажи ми истинското лице на Москва.
Идеята не е добра, аз...
Понякога правилата трябва да се нарушават.
Затова дойдох в Москва.
И мисля, че точно затова ме покани тук.
Това е.
Не си го представяше така, нали?
Да!
Благодаря. Много благодаря.
Наздраве.
- Познаваш ли тези хора? - Някои от тях са мои колеги.
Страхотна музика.
Аз лично предпочитам Моцарт и руски народни песни.
А не...
- Какво... - Приятели.
Новини от балтийските републики.
Естонците протестират, искат да се отделят от Съветския съюз.
На всички ни е писнало от лицемерието и лъжливите политици.
Всички искаме свобода.
Свобода на словото.
Свободно изкуство, изразяване.
Искаме "Кока-Кола".
И искаме дънки "Ливайс".
Да пием за това.
Обожавам тази песен!
- Всички знаят текста. - За добрите идеи няма граници.
- Да пеем. - Не, не.
Хайде. Моля те.
Не мога да пея. Не.
Хайде! Как се въздържаш?
Алексей!
- Видя, че не сме толкова различни. - Да.
Благодаря ти, че ме доведе тук.
Задължен съм ти.
Мая, тръгваме си. Подредете.
Акеми Роджърс?
От руското посолство в Токио сме.
Кой ви пусна?
Знаете ли къде е съпругът ви?
Обаждал ли ви се е?
Ако се обади, кажете му да се върне у дома.
Незабавно.
Имате прекрасни деца.
Върви си у дома.
И благодаря за дънките.
- Преводач? - Не, благодаря.
Какво...
Хенк.
Слава богу, че си добре.
Какво...
Претърсиха и моя апартамент.
Не разбирам.
Искам да помогна. Защо ме приемат за заплаха?
Защото си чужденец и се опитваш да купиш руски продукт.
За мнозина това е равносилно на държавна измяна.
"Тетрис" е само игра.
За теб - да.
Но властите виждат риск -
започнем ли с игра, после ще продадем Русия на търг.
Хенк, не жертвай всичко заради играта.
Аз...
Женен съм.
Не исках...
Върви си.
Добро утро! Пьотр и Дмитрий.
Бъдещите звезди на тениса. На училище ли отивате?
Имате добър баща.
Станал е рано след бурна нощ, за да ви заведе на училище.
Тате, кой е той?
Английски? Впечатлен съм.
Майка ви Нина е учителка по английски, нали?
Хубава професия. Сигурна заплата.
Баща ви казвал ли ви е какво се е случило с неговия татко?
Не е ли?
А би трябвало.
Защото, колкото и да е необяснимо, историята се повтаря.
Международният телефон е готов. Имате три минути.
Хайде, хайде.
Хайде де, вдигни.
- Ало? - Мая.
Татко е.
Тате! Идваш ли си?
Училищният концерт наближава. Имахме репетиция.
Учителката каза, че пея като ангел...
Скъпа. Обещавам да се върна за концерта, но сега ми дай мама.
Гадно е, че не може да говорим.
Мая, дай ми телефона.
Хенк?
Здравей. Кажи на адвоката ни да прати на "Елорг" договора с "Мирърсофт"
и да нахвърля проектодоговор за джобен "Тетрис".
Аз ще допълня данните. Телефонът на "Елорг" е +7 495 442 481.
- Разбра ли? - Хенк.
Някакви руснаци ме заплашиха в офиса да ти кажа да се върнеш.
Какво?
Акеми?
Мамка му.
Кучи син.
Такси!
- Такси! - Такси!
ЕЛОРГ
Какво прави Хенк Роджърс тук?
Насъсквате ни да се избием помежду си ли?
Ако ме мамите, кълна се...
- Г-н Щайн, прочетохте ли новия договор? - Да.
Прочетох го. Не е честен.
Искате твърде много за аркадните игри.
И защо да подписвам нов договор за компютърните,
щом правата вече са мои, а?
Добре, добре.
Ще подпиша, но после ще говорим за правата за джобния.
Джобен "Тетрис". Колко?
- Ще се върнем. - Не.
Не, не!
Извинете, г-н Беликов, но какво става тук?
Първо, хората ви ме заплашват,
после заплашвате жена ми в Япония, обискират хотелската ми стая,
а сега разбирам, че преговаряте с Робърт Щайн.
След всичко, което ви причини?
Това е лудост. Аз съм единственият честен човек тук!
Всички сте мошеници. Тук сте само заради парите.
Не говоря руски. И нямам преводач.
Къде е Алексей?
Да не мислите, че аз съм врагът?
Грешите. Вече не става дума за пари,
а Алексей да получи заслуженото и да покаже на света,
че в Съветският съюз притежава и друго, освен военна мощ.
Какво е това?
Вашият договор с "Мирърсофт".
Който доказва, че не съм ви обрал.
После следва новата ми оферта.
В нея няма цифри.
Предплата от 25 000 долара за правата за джобния вариант и 25 цента на бройка.
25 000 долара?
Защо само толкова?
Защото истината е, че не ми останаха повече пари.
Но процентът, който предлагам, е доста щедър.
Колко устройства очаквате да продадете?
Прогнозата е за минимум милион.
Аз очаквам да са 20 милиона.
Ще получите пет милиона долара.
Стига вече! Царе сте на да напрягате положението.
Може ли да поговорим?
Следя преговорите ви.
Справяте се блестящо.
Правя всичко за Съветския съюз, другарю Трифонов.
Чудесно.
Държавата реши "Мирърсофт" да получи "Тетрис".
Чудесно.
Да вървим.
Господин... Мамка му. Той защо е тук?
Работя във "Външна търговия", г-н Максуел.
Добре. Г-н Беликов, "Мирърсофт" е готов да предложи на Русия правата
на енциклопедии "Колиър" на стойност два милиона долара
в замяна на правата за джобен "Тетрис".
- А процент от продажбите? - За бога.
Предлагам ви сделката на века.
Готови сме да сключим договор, но времената...
Очакват се промени.
Носим отговорност за решенията си.
Ще бъде подозрително да избера оферта, в която няма реална сума.
Добре.
Така да бъде.
Бордът трябва да одобри всички разходи.
Но неофициално мога да предложа един милион долара до края на седмицата.
- А процент? - По дяволите!
Стига.
Какво каза?
Един милион долара...
Включете ги в писмо за намерение.
Обещаваме на "Мирърсофт" правата за джобен "Тетрис",
ако ни преведете един милион долара до една седмица.
Господа,
изглежда...
Сключихме сделка.
Ще ви изпратя.
- Не сме приключили... - Сега!
- Г-н Беликов, изходът е натам. - Млък.
Всичко наред ли е?
Имате седмица за оферта за правата на джобната игра.
Вече я имате. Да подпишем договор. Какво става?
Протоколът изисква писмо за намерение.
- Лъжете ли ме, Беликов? - Вижте.
Ако знаехте какъв риск поемам, нямаше да питате.
Моля, подпишете.
Моля ви.
И още нещо.
Ако искате да внесете оферта за правата за видеоиграта,
"Елорг" ще я разгледа.
Какво? Щайн държи тези права.
Не е вярно.
Дадох ново определение за "компютър".
Щайн искаше правата за аркадните, затова подписа нов договор.
Защо ми помагате, Беликов?
Правя най-доброто за страната си.
Вървете си у дома, Роджърс, и се върнете с екипа на "Нинтендо" с истинска оферта.
Къде беше днес?
Не е важно.
Успяхме.
Получих правата за джобния, обещаха ми и за видеоиграта.
Качвай се.
Площад "Дзержинский".
- Защо си без колата? - За да не ме проследят.
Когато бях малък, баща ми преподаваше в Московския университет.
През 1965 г. затвориха негов колега. Продавал книгата си в чужбина.
- Само за това? - Да.
Баща ми изпрати протестно писмо. Постъпи правилно.
Наказанието на Съюза дойде незабавно.
Загуби професорските си права и получи доживотна забрана да работи.
Това го съсипа.
Разби и семейството ни.
Дадох обет никога да не причиня на децата си подобен ад.
Но всичко се повтаря, Хенк.
Този път - с мен.
Знаеш ли каква е тази сграда?
Трябва да знаеш. Оттук наблюдават всеки твой ход.
Чакай, това е...
Член на ЦК на Комунистическата партия, един от най-влиятелните хора в СССР.
Говори с агента си.
КГБ?
Саша е от КГБ?
Но тя е...
Защо?
Защото си заплаха.
Символизираш всичко, срещу което сме се борили 80 години.
Той разбра, че "Елорг" ти е обещал "Тетрис".
Към летището!
Важно е.
Става дума за "Тетрис". В Корея съм, но само за час.
Съжалявам, в среща са.
- Да предам нещо? - Не, искам да им кажа лично.
Ще се обадя от вкъщи.
Господа, аз съм Робърт Максуел, председател на "Мирър Груп".
Минору Аракава.
Хауард Линкълн, вицепрезидент и шеф на правния отдел.
С какво можем да помогнем?
Имам нещо, което искате.
Кевин, чуваш ли ме?
Да. Новината е добра, господа.
ФАКС: +81 45 469 470
ДО: ХЕНК РОДЖЪРС СТАТУС: ИЗПРАТЕН
Николай Евгениевич, за разлика от вас
за мен интересите на страната са на първо място.
Не го осакатявай. Има още работа.
По дяволите.
Мая?
"ТЕТРИС" Е ПРОДАДЕН. НИКОЛАЙ БЕЛИКОВ
За бога. Не.
О, не.
ИМАМЕ СНИМКИ СТОЙ НАСТРАНА
- Ало? - Хенк, аз съм Хауард Линкълн.
Реших да ти се обадя и да ти съобщя лично.
Аз... Не...
Съжалявам, че не получи правата за "Гейм Бой".
Ще работим с "Мирърсофт". Проявяваш разбиране, нали?
- Ало? - Лъжат, Хауард, всички лъжат.
Изнудват ме, за да си мълча.
"Мирърсофт" няма права и за видеоиграта...
Хенк, успокой се. "Елорг" ни изпрати лиценза на "Мирърсофт" по факс.
Законен е.
Ще намерим друг общ проект.
- Чакай, чакай. - Нали? Чао.
Приключи ли?
Максуел ме прецакаха. Взеха всичко.
Пропусна концерта на дъщеря си.
Чу ли какво казах?
- А ти чу ли какво казах аз? - Нищо не ни остана.
Нищо!
Всичко свърши, а ти ми натякваш за някакъв концерт?
Мая! По дяволите...
Егоист такъв.
Скъпа?
Спокойно.
Всичко ще се нареди.
Ако ли не, нямаме права нито за джобната игра, нито за конзолата.
"Нинтендо" ще ни съди за измама,
ще изгубим бизнеса си и вероятно ще ни вземат дома.
Опитвам се да запазя спокойствие, старая се. Но нямам резервен план.
Искам да разбереш, че го направих, за да ви осигуря по-добър живот.
Живеехме си добре.
Може ли да вляза?
Отдадох целия си живот на родината.
Но... Не мога повече.
Тази държава вече не съществува.
Превръщаме се в страна на крадци.
"Мирърсофт" ще получи "Тетрис".
След подписването на сделката ще трябва да напусна поста си в "Елорг".
Но вие можете да поправите стореното.
Предайте го на Хенк Роджърс.
Той знае какво да прави.
Здравейте.
Пожар!
Какво правите?
БУЛЕТПРУФ СОФТУЕР
ПИСМО ЗА НАМЕРЕНИЕ
КАНДИДАТЪТ ПЛАЩА НА "ЕЛОРГ" 1 000 000 ДОЛАРА
СРОК НА ПЛАЩАНЕ
Кевин, момчето ми. Вън.
Какво става?
Пролетно почистване.
Унищожаваме стари справки за одиторите.
Как си? Честито за "Тетрис".
От счетоводството казаха, че нямаме милион.
- За какво ти е цял милион? - За какво... За "Тетрис".
Синко, няма да плащаме на руснаците. Ще им дадем енциклопедиите.
Не. Търгът беше с наддаване, спечелих с тази сума.
Спечелихме, защото Михаил Горбачов ми е приятел.
Престани с това приятелство!
Съветският съюз ще се срине.
Всеки заграбва каквото може и Горбачов не може да ги спре!
Успокой се, Кевин. Не изпадай в истерия. Не си дете.
Говори с мен като с равен.
- Нямаме парите, нали? - Разбира се, че ги имаме.
- Но са вложени. - Добре.
- Ще искам заем от банката. - Не препоръчвам.
- За бога, татко. Каза, че няма проблем. - Няма.
Щом получим "Тетрис" от руснаците и подпишем с "Нинтендо",
- ще сме на зелено. - Добре.
Кой ще убеди руснаците да ни подарят "Тетрис"?
Остави на мен.
Справи се отлично.
- Да ги съдим. Това е безобразие. - Няма да реши проблема.
Да поискаме възбрана?
Господине, не може да...
- В заседание са. - То приключи.
- Какво прави тук? - Прочети.
- Нямаме време. - Чети!
- Какво е? - "Атари" ни отмъкна патента.
РУСКИ ПЪЗЕЛ ЗА СЕРИОЗНИ ИГРАЧИ
Хакнали са "Нинтендо", продават касетите ни.
Познай коя игра пускат.
- Нямат лиценз. - В Америка имат. Проверих.
- Нямат. - Какво?
Кой е "А", по дяволите?
Алексей Пажитнов.
"Хенк, "Елорг" и "Мирърсофт" лъжат. Не сме издавали лицензи.
Ела бързо и подай оферта." Никакви лицензи?
Това е договорът на "Мирърсофт" - писмо за намерение, срокът изтече вчера.
- Джобният... - Без лиценз.
- Видеоиграта? - Също.
- За цял свят. - Но...
Нямам лиценз в Япония, защото Щайн и "Мирърсофт"
не са имали права, които да ми продадат.
- "Атари" няма лиценз за "Тетрис" в Америка? - Няма лиценз за никъде по света.
Защо мислиш, че този Алексей не лъже?
Защото той е единственият, който няма да има печалба.
Какво искаш от нас?
Да вземете чековите си книжки и да заминем за Москва.
И не казвайте на никого.
МОСКВА
НИВО 4
Той се върна.
Доведе и приятели.
МОСКОВСКИ ИЗЧИСЛИТЕЛЕН ЦЕНТЪР
Здравейте.
Какво правите?
Какво става?
По дяволите.
Спрете!
Какво правите?
Саша! Какво става?
Местите се.
Къде? Защо? Това е домът ми! Беше на родителите ми. Не можете!
Какво става?
Съпругът ви наруши закона.
От училището са пратили децата вкъщи.
Коя ще падне по-бързо? Казвайте!
- Е? - Нито ендата!
Мамо! Тате!
В училище учим за гравитацията и той ни показва експеримент.
Така е.
Беше "показно".
Кое ще падне по-бързо? Хайде!
Столът?
Тук гравитацията става интересна.
- Столът е по-тежък, ще пада по-бързо, а? - Да.
Грешка! Заслушайте се.
На гравитацията не й дреме дали си лек като монета, или тежък като...
момче.
Всичко пада с еднаква скорост.
Помогнете на майка си.
Хенк Роджърс се върна заради вас.
Лесно съсипахме живота ти.
Изпречиш ли ми се още веднъж, свършено е с теб.
И с приятеля ти Хенк.
Г-н Беликов.
Добре ли сте?
Извинете за закъснението.
Значи сте дошли да видите... нови игри.
Не, дошли сме за "Тетрис".
Информирах ви чрез факс, че сделката се проваля.
Предполагам, че сте предложили същите условия на "Мирърсофт" -
седмица за оферта за джобния "Тетрис".
Внесоха ли оферта?
Знаех си. Ето, това е нашата.
За видеоиграта и джобния "Тетрис". За цял свят.
Авансово плащане. Ще покрием маркетинга и производството
и ще получите по 50 цента на продадена видео и джобна игра.
Един долар на продукт.
Чудесно. Да подписваме и да си вървим.
Не.
Сключвам най-добрата сделка за държавата.
Ние вземаме решенията за държавната собственост.
Казва, че "Елорг" ще разгледа договора до утре.
Такава е процедурата.
Права е.
Така е по протокол.
Чудесно! Приключихме, господа.
Имам друга среща.
Пет милиона долара?
Къде са вашите пари, г-н Максуел?
Няма да платя пет шибани милиона.
И не се налага.
Достатъчно е да преведете на "Елорг" един милион, както им обеща синът ви.
И "Тетрис" е ваш.
Имате 24 часа.
Защо държите Максуел да спечели?
По-високата оферта не е ли по-добра за СССР?
Оставете съдбата на СССР на мен.
Вие си вършете работата.
Свободна сте.
- Татко! - Не сега.
"Нинтендо" предложи на руснаците пет милиона за видео и джобната игра.
- Знам. Джо? - Да.
Чакай.
За лиценз за видеоиграта ли каза?
- Да! - Невъзможно.
Притежаваме лиценза за цял свят.
- Купихме го от... - Кевин!
Кучи син!
Сключил си сделка зад гърба ми в Москва.
Накарал си "Елорг" да промени договора, за да ме отрежеш!
- Повикайте охраната! - А ти, Робърт...
Аз ти дадох "Тетрис", а ти не ми плащаш процент!
Заради вашата алчност руснаците ни лишиха от печалба.
Какво намекваш?
Премениха термина "компютър" в новия ми договор.
Отрязахте ми видеоигрите, за да ги продавате сами!
Не сме подписвали нов договор.
Шибан глупак!
Аз ли съм глупак?
Глезеният син на милиардер,
който никога не е работил, ме нарича "глупак"?
Себелюбиво нищожество...
Стига! Пусни ме!
Пусни ме!
Назад!
Вие, всички вие, работите за крадци!
Крадци!
Джо, да приготвят самолета до час.
Отивам в Москва.
Г-н Максуел, добре дошли...
Пак ли ти бе?
Господа, добре дошли.
Извинете ме, но съм напълнял и нямам костюм за празника.
Изглеждате чудесно.
Не умееш да лъжеш, приятелю.
С какво мога да помогна?
За жалост, не идвам по приятен повод.
Със сина ми дойдохме, защото американски бизнесмен
манипулира вашите бюрократи да му дадат правата за руска видеоигра,
за която аз вече сключих сделка.
Предложи на хората ви пет милиона долара.
И?
Ако подпишат договор, ще възникне опасен прецедент.
Какъв по-точно?
Че комунизмът е мъртъв.
Дошъл си да спасиш държавата ми?
Пуснете ли капиталистите в нея, никога няма да си тръгнат.
А ти какъв си?
Както сам казахте, ваш приятел.
Предлагаме честна сделка, в която няма обмен на средства.
Вие ще получите правата за издаване на енциклопедии "Колиър",
а ние - за вашата игра.
Обмен на информация.
Оценявам добрите ти намерения, Робърт, но моята държава е съсипана.
Народът иска свобода - да гласува, да определя съдбата си.
Комунизмът не беше създаден, за да отнема свободи,
но, за жалост, човешката алчност го поквари.
Светът се променя, господа, и СССР няма да остане по-назад.
А сега ме извинете. Трябва да подготвя речта си.
Да ви дам ли съвет?
Моите уважения, г-н Трифонов, но се справяме и без вас. Чупката.
Уреди ми "Тетрис".
Искам да знам всичко за него.
За чужденеца ли?
Не. За държавния служител.
Другарю Горбачов, хората ви уважават...
Алексей. Казах ти, че ще се върна.
- Не биваше да идваш. - Какво?
Дойдох заради теб.
Разбрал си ме погрешно.
Написа буквално: "Ела бързо и внеси оферта".
Сгреших. Не го заслужаваш.
- Какво има? Ние сме приятели. - Не сме.
Използва ме, за да получиш своето.
Как можа да го кажеш? Правя го за нас.
Правиш го за себе си. Аз няма да получа и цент от всичко това.
- Ще се погрижа да получиш. Ще е трудно... - Не давай невъзможни обещания.
Живеем в различни светове.
Ти се върни в своя, а аз ще остана в моя.
"70 години от Октомврийската революция."
Време е за промяна.
Убеден съм, че СССР...
Екипът на Роджърс отива в "Елорг".
...ще бъде по-силен от всякога.
Радиостанцията!
Къде е Хенк Роджърс?
Движи се на север.
Капиталистът да не стига в "Елорг"!
Всички агенти в "Елорг"! Повтарям: всички агенти...
Офертата не е по-различна.
Прав сте. Това е нашата първа и окончателна оферта.
Наша интелектуална собственост за ваша.
И си искаме правата за видеоиграта. Благодаря.
- Какво става тук? - Избор.
Вашата долнопробна оферта или нашата честна оферта.
- Какво? - Подкреплението идва, момчета.
Споразумението ни гарантира "Тетрис", ако внесем насрещна оферта.
- Това направихме. - Зависи дали ще преведете един милион.
- Майната ти. Подписвай. - Уважете договора.
Имаш една минута. После ще падат глави.
Не се хващайте на този номер.
Татко, преведи му сумичката.
Нямате пари.
Затова не изплащате процентите.
- Татко, какво става? - Нищо.
Счетоводна спънка, до следващото тримесечие.
Фалирали сте.
Замълчете! Мога да наредя да ви арестуват.
Да подпишем договора, моля ви.
- Г-н Беликов. - Негодник!
Вън.
В Москва сте в опасност. Вървете.
- Къде са? - Измъкнаха се, глупако.
- Какво? - С нашия договор.
Максуел няма пари. Наруши споразумението.
Нямах друг избор.
Управлявам корпорация за милиарди. Естествено, че разполагам с пари.
Но не точно в този момент.
Ами моите пари?
Какво намеквате?
Да, какви пари?
Да не би...
Подкупил си този боклук?
Зад гърба ми?
Я млък.
Спасих ти задника, както винаги.
С големите ли искаш да играеш, сине?
Така е устроен светът. Приеми го.
Къде са ми парите, Робърт?
Поднесох ти "Тетрис" на тепсия.
Трябваше само да платиш. Къде са ми парите?
Ние работим за СССР...
Млък, курво.
Добре.
Върни ми договора и лично ще ти платя двойно.
- Не. - Тройно.
Вече не ти вярвам.
Искам 50% от правата на "Тетрис".
Съгласен съм.
Гадни комунисти.
- Качвайте се! - Хайде!
Тръгвай! Хайде, давай!
Как ни откри?
Лесно. Замислих се какво не бих направил.
Зад нас!
По-бързо!
Алексей!
Какви полети има до час?
- Ще успеем! - Няма място!
Вярваш ли ми?
Божичко.
Хайде!
Подканяме пътниците за полет 702 за Цюрих.
Следващият.
Следващият международен полет?
Трябва ни подкрепление.
Хайде.
Настаняваме пътниците за полет 802 за Токио.
Отправете се към изхода.
Хайде, хайде.
Идват.
Претърсете.
- Изчезвай. - Не.
- Ще изчакам да заминеш. - Рискува достатъчно.
Върви, преди да са те хванали.
Не се сбогуваме, повярвай ми.
Знам, че мразиш обещанията.
Но моето е искрено.
Не. Няма време за американски емоции.
- Следващият! - Върви.
- Цел на пътуването? - Туризъм.
Извинете.
Моля, заемете местата си.
Направете път! Къде е самолетът за Токио?
Изход 6.
Затворен е!
Закопчайте коланите.
Отворете!
Държавни дела!
Ще има малко забавяне...
Веднага!
Добре дошли на полет 802 за Токио.
Подготвяме се за излитане.
Какво става?
Закопчайте коланите...
Кучи...
В другия самолет са!
Валентин Игорович,
по заповед на Генералния секретар ви арестувам
за злоупотреба със служебно положение и корупция в големи размери.
Не.
Какви ги вършиш?
Махай се!
Нарушихте закона.
Аз съм законът!
Разкарайте ги!
Защото те нарекох "курва" ли го правиш?
Това е краят на нашата държава. Чуваш ли?
Шибаният край.
Шибаният край!
Всичко ще рухне!
Добре дошли на полет 720 за Цюрих.
Пожелаваме ви приятно пътуване.
ПОЗДРАВЛЕНИЯ
ИГРАЧ 1
НИВОТО Е ЗАВЪРШЕНО
Мая.
Ако ми окажеш честта, бих изгледал изпълнението ти,
което пропуснах.
Моля те.
Добре.
Ще се приготвя.
Аз ти обещах.
Но нещата не вървяха, както очаквах.
Досега.
"БУЛЕТПРУФ СОФТУЕР" ПЕТ МИЛИОНА ДОЛАРА
Коледата на '89 г. ще бъде вълнуваща
с един нов подарък под дървото, наречен "Гейм Бой".
В целия Съветски съюз има протести.
Производителят "Нинтендо" вече продаде две партиди в Япония.
Скоро това ще се случи и в Америка,
където продажбите по Коледа надхвърлиха 110 млн. долара.
Търсенето продължава да е голямо.
Границите в Източна Европа се отварят.
Дължим го и на "Тетрис",
хитовата игра, която цялото семейство тръпне да играе.
Михаил Горбачов подаде оставка.
Червеното знаме на Кремъл е свалено.
Новината добра ли е, или лоша?
Вероятно и двете.
Колет за теб. От Хенк е.
АЛЕКСЕЙ ПАЖИТНОВ
ОТ МОСКВА ДО САН ФРАНЦИСКО
Мама трябва да си полегне.
Ето ги.
Добре дошъл в новия си дом.
Моментът удобен ли е за американски емоции?
ХЕНК И АЛЕКСЕЙ РЕГИСТРИРАХА "ТЕТРИС КЪМПЪНИ".
РОБЪРТ ЩАЙН ПРОДЪЛЖИ ДА ЛИЦЕНЗИРА ИГРИ. НЕ УСПЯ ДА ПРЕГЛЪТНЕ ЗАГУБАТА НА "ТЕТРИС".
МАКСУЕЛ ОТКРАДНА 900 МЛН. ОТ ПЕНСИОННИЯ ФОНД НА КОМПАНИЯТА СИ
И ДЪЛГЪТ МУ НАДВИШИ ПЕТ МИЛИАРДА.
В РЕЗУЛТАТ МЕДИЙНАТА МУ ИМПЕРИЯ РУХНА.
СЛЕД ЗАГАДЪЧНАТА СМЪРТ НА РОБЪРТ МАКСУЕЛ КЕВИН МАКСУЕЛ БЕШЕ АРЕСТУВАН
ВЪВ ВРЪЗКА С КРАЖБАТА НА БАЩА СИ И ОБЯВИ ФАЛИТ.
БЕШЕ СЪДЕН ЗА ИЗМАМА, НО ВПОСЛЕДСТВИЕ - ОПРАВДАН.
ПРЕЗ 2014 Г. ХЕНК НАЗНАЧИ ДЪЩЕРЯ СИ МАЯ ЗА УПРАВИТЕЛ НА "ТЕТРИС".
С ПРОДАДЕНИТЕ НАД ПОЛОВИН МИЛИАРД КОПИЯ,
"ТЕТРИС" Е СРЕД НАЙ-ПОПУЛЯРНИТЕ ИГРИ НА ВСИЧКИ ВРЕМЕНА.
Телевизорът не работи. Видеото също.
Вече нямам нищо за четене.
Следваща спирка - московският клуб "Гоу".
Алла ли се казваш?
Алла ще ни заведе в руската асоциация на "Гоу".
Тя ни помогна да открием и "Елорг".
Това е Алексей Пажитнов.
- Създателят на "Тетрис". - Може да се каже.
Играя с приятели.
Добре.
Превод на субтитрите Анна Делчева